Diari Oficial de la Generalitat Valenciana


Sumari del DOGV 3218, del 06-04-1998 (1998/2178)

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència, de la Generalitat Valenciana, per la qual es disposa la publicació del Conveni per a les infraestructures elèctriques de distribució amb objecte d'aconseguir la millora de la qualitat del servei i l'electrificació i millora de la qualitat en l'àmbit rural de València, entre el Ministeri d'Indústria i Energia, la Generalitat Valenciana i Iberdrola, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/2178


Data del document
:   06-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència, de la Generalitat Valenciana, per la qual es disposa la publicació del Conveni per a les infraestructures elèctriques de distribució amb objecte d'aconseguir la millora de la qualitat del servei i l'electrificació i millora de la qualitat en l'àmbit rural de València, entre el Ministeri d'Indústria i Energia, la Generalitat Valenciana i Iberdrola, SA. [1998/Q2178]
  
Una vegada subscrit, després de la tramitació prèvia reglamentària, entre el Ministeri d'Indústria i Energia, la Generalitat Valenciana i Iberdrola, SA, el dia 15 de juliol de 1997, un Conveni per a les infraestructures elèctriques de distribució amb la finalitat d'aconseguir la millora de la qualitat del servei i l'electrificació i millora de la qualitat en l'àmbit rural de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0122/98, i que figura com a annex d'aquesta resolució.
  
València, 6 de març de 1998.- La subsecretària del Secretariat del Govern i Relacions amb les Corts: Catalina Escuin Palop.
  
Conveni per a les infraestructures elèctriques de distribució amb la finalitat d'aconseguir la millora de la qualitat del servei i l'electrificació i millora de la qualitat en l'àmbit rural de València, entre el Ministeri d'Indústria i Energia, la Generalitat Valenciana i Iberdrola, SA.
  
Madrid, 15 de juliol de 1997
  
Reunits:
  
El senyor Josep Piqué i Camps, ministre d'Indústria i Energia, fent ús de les competències delegades pel Consell de Ministres en Acord adoptat el 21 de juliol de 1995.
  
El senyor Diego Such Pérez, conseller d'Indústria i Comerç de la Generalitat Valenciana.
  
El senyor Iñigo de Oriol e Ybarra, president d'Iberdrola, SA.
  
En funció dels seus respectius càrrecs:
  
Exposen:
  
Que l'article 46.2 de la LOSEN reconeix que «serà objecte de planificació energètica bàsica l'establiment de les línies d'actuació pel que fa a la qualitat de servei, tendents a la consecució dels objectius de qualitat, tant en consum final, com en les àrees que, per les seus característiques demogràfiques i tipologia de consum, poden considerar-se idònies per a la determinació d'objectius diferenciats. Per a aquesta planificació s'instrumentaran programes d'actuació en col·laboració amb les comunitats autònomes que, sense perjudici d'altres mesures, podran ser preses en consideració dins dels principis per al reconeixement de costos establits en l'article 16.1, després de l'informe de l'administració competent per a autoritzar les instal·lacions de distribució corresponents».
  
Per una altra part, el Reial Decret 2.657/1996, de 27 de desembre, publicat en el Boletín Oficial del Estado el passat 28 de desembre, pel qual s'estableix la tarifa elèctrica per a 1997, estableix en l'article 9 que el Ministeri d'Indústria i Energia podrà establir convenis amb les comunitats autònomes i les empreses elèctriques acollides al Reial Decret 1.538/1987, la finalitat de les quals siga la millora de la qualitat del servei, i l'electrificació i millora de qualitat a l'àmbit rural, i s'especificarà que la partida total per aquest concepte no podrà superar els 52.204.034.428 de pessetes.
  
D'acord amb el que s'ha exposat, aquesta quantia ha sigut repartida per a 1997 amb criteris comuns entre totes les comunitats autònomes, per mitjà d'indicadors que atenen fonamentalment els objectius als quals es destina en la normativa que ho regula.
  
No obstant això, atés el caràcter plurianual dels plans que s'estableixen, es considera convenient contemplar la possibilitat de prorrogar aquest Conveni, condicionat a l'evolució de la normativa del sector elèctric en futurs anys, i també a l'evolució de les necessitats de les comunitats autònomes per a assolir els objectius que s'hi fixen.
  
En aquest context, consideren les parts que el nou marc legal definit en la LOSEN, amb l'aplicació del reial decret citat i els criteris exposats, permetrà un finançament adequat a determinades inversions en instal·lacions de distribució a tensions inferiors a 36 kV que siguen difícilment rendibles en àrees rurals de baixa densitat de consum elèctric, d'acord amb el sistema retribuïdor establit en el Reial Decret 1.538/1987, d'11 de desembre, pel qual es determina la tarifa elèctrica de les empreses gestores del servei o normativa que puga substituir-la.
  
L'administració general, fent ús de les competències a què es refereix l'article 149.1, 25.ª de la Constitució espanyola.
  
La Generalitat Valenciana, fent ús de les competències a què es refereixen l'apartat 16 de l'article 31 i el número 5 de l'apartat 1 de l'article 32 de l'Estatut d'Autonomia de la Comunitat Valenciana.
  
D'acord amb el que s'ha exposat,
  
Acorden:
  
Primer
  
La Generalitat Valenciana a través de la Direcció General d'Indústria i Energia de la Conselleria d'Indústria i Comerç presentarà a la Direcció General de l'Energia del Ministeri d'Indústria i Energia, abans del 31 de juliol de 1997, un pla detallat per zones o espais territorials, i dins de l'àmbit empresarial, de les inversions en distribució en mitja i baixa tensió a menys de 36 kV, necessàries per a assolir la qualitat estàndard de subministrament d'energia elèctrica de l'estat.
  
Segon
  
El subsistema elèctric Iberdrola, SA, present a València, remunerat en l'actualitat d'acord amb allò establit en el Reial Decret 1.538/1987, d'11 de desembre, o disposicions que el substituïsquen, presentarà una sol·licitud d'aprovació a la Direcció General de l'Energia del Ministeri d'Indústria i Energia a través de la Direcció General d'Indústria i Energia de la Conselleria d'Indústria i Comerç de la Generalitat Valenciana, d'un pla excepcional d'inversions en instal·lacions de distribució a tensions inferiors a 36 kV, i també una remuneració extraordinària reconeguda, per a aquelles zones o espais territorials que es determinen, en les quals la inversió necessària no estiga suficientment remunerada pels costos estàndards fixos de distribució en tensió inferior a 36 kV d'acord amb la metodologia establida per l'esmentat Reial Decret 1.538/1987, d'11 de desembre.
  
La Direcció General de l'Energia en aplicació del punt 3 de l'Ordre del Ministeri d'Indústria i Energia, de 28 de desembre de 1988, per la qual es determinen els costos estàndards de distribució d'energia elèctrica o disposició que la substituïsca, després de l'anàlisi i informe dels seus serveis tècnics, aprovarà anualment, si s'escau, les inversions que es facen a l'empara d'aquest Conveni, per al seu reconeixement i remuneració a les empreses elèctriques pel valor que es fixe.
  
La remuneració extraordinària reconeguda per a la zona o espai territorial que es determine, i l'any estarà basada en el següent càlcul:
  
 RERt = INVet + INVnt - RAt
  
on:
  
RERt = remuneració extraordinària reconeguda per a la zona o espai territorial que es determine l'any t.
  
INVet = valor, l'any t, de les inversions en instal·lacions existents a tensió inferior a 36 kV per a cada zona o espai territorial que es determine.
  
INVnt = inversió definida i realitzada l'any t per a la millora de qualitat de servei en instal·lacions per davall de 36 kV a la zona o espai territorial que es determine.
  
RAt = valor actual l'any t del fluix de la retribució de les inversions a la zona o espai territorial que es determine prevista en la normativa vigent en cada moment utilitzant com a factor d'actualització la taxa corresponent de l'expedient de tarifes o el tipus d'interés que el substituïsca.
  
El valor de la inversió reconeguda en cada zona o espai territorial que es determine durant l'any no podrà ser mai major que l'import de les inversions realitzades a càrrec d'aquest conveni en el mateix àmbit territorial.
  
Tercer
  
La Generalitat Valenciana considera que el total d'inversions per a la realització total del programa d'inversions que cal realitzar, establit per la comunitat per a complir els objectius indicats en el punt primer és de 4.848.169.880 de pessetes.
  
Quart
  
En tot cas l'import màxim anual per a 1997, per al conjunt de les zones o espais territorials que es determinen per a la Generalitat Valenciana i per al conjunt d'empreses elèctriques que assolirà la retribució extraordinària que resulta d'aplicar el punt segon, serà de 394.911.141 de pessetes. En els següents anys, si s'escau, s'establiran les quanties en funció de l'evolució de la normativa del sector elèctric, per la qual cosa podran canviar els criteris de repartiment entre les comunitats autònomes de la quantitat total que es fixe en la tarifa de cada any per a la realització d'aquests plans.
  
Cinqué
  
La Generalitat Valenciana, a través de la Direcció General d'Indústria i Energia de la Conselleria d'Indústria i Comerç, presentarà a la Direcció General de l'Energia del Ministeri d'Indústria i Energia, abans del 31 d'abril de cada any, la llista detallada, valorada i distribuïda per empreses de les obres que cal incloure en l'any a cada zona o espai territorial que s'establisca, destinades a la distribució en mitja i baixa tensió a menys de 36 kV, incloses dins del Pla General a què fa referència l'apartat 1 d'aquest Conveni. Aquesta llista serà susceptible de variació motivada, i substituirà obres incloses en aquest per d'altres de valor similar que s'hagen contemplat en el Pla General de l'acord primer.
  
Sisé
  
La Direcció General d'Indústria i Energia de la Conselleria d'Indústria i Comerç de la Generalitat Valenciana remetrà a la Direcció General de l'Energia del Ministeri d'Indústria i Energia, els certificats de les obres realitzades durant l'any per al qual hagen sigut aprovades abans del 31 de gener de l'any següent.
  
Seté
  
La Direcció General de l'Energia del Ministeri d'Indústria i Energia sol·licitarà a l'Empresa Elèctrica Iberdrola, SA, que juntament amb les auditories d'inversions realitzades en instal·lacions de distribució corresponents a l'any, presenten un informe complementari amb la certificació dels valors comptabilitzats per a les instal·lacions que figuren en la llista anual aprovada per la Direcció General de l'Energia del Ministeri d'Indústria i Energia o en les seues variacions autoritzades, i un informe del grau de compliment dels objectius de millora de qualitat a les zones o espais territorials en els quals s'haja aplicat aquest Conveni.
  
La Direcció General de l'Energia, del Ministeri d'Indústria i Energia traslladarà les esmentades auditories i informes a la Direcció General d'Indústria i Energia de la Conselleria d'Indústria i Comerç de la Generalitat Valenciana.
  
Vuité
  
Si la suma total dels certificats remesos, o la quantitat reflectida en els informes d'auditoria, no assolira la quantitat d'inversions aprovades anualment, la inversió reconeguda efectivament es reduirà proporcionalment.
  
Nové
  
Sobre les obres, certificats i informe d'auditoria recollits en aquest Conveni, la Direcció General de l'Energia del Ministeri d'Indústria i Energia realitzarà les inspeccions i controls o sol·licituds d'informació que considere convenients.
  
Desé
  
Es crea la Comissió del Pla Especial d' Electrificació Rural i de Millora de la Qualitat de Servei del Subministrament d'Energia Elèctrica de València, que estarà constituïda per 3 persones representants del Ministeri d'Indústria i Energia, de la Generalitat Valenciana i d'Iberdrola, SA, i serà presidida pel representant del Ministeri d'Indústria i Energia per al seguiment, control del pla i anàlisi de les variacions que puguen sorgir-hi.
  
Onze
  
En les condiciones que s'establisquen posteriorment i d'acord amb el desenvolupament de la normativa vigent, es podran incorporar a aquest Conveni les inversions en electrificació i millora de la qualitat de subministrament realitzades pels distribuïdors no acollits al Decret 1.538/1987, d'11 de desembre, segons la importància de la seua implantació territorial a València.
  
Dotze
  
Aquest Conveni serà d'aplicació per a 1997, sense perjudici que puga ser prorrogat de comú acord entre les parts en les condicions que s'hi estableixen.
  
Ministre d'Indústria i Energia: Josep Piqué i Camps.
  
conseller d'Indústria i Comerç: Diego Such Pérez.
  
President d'Iberdrola, SA: Iñigo de Oriol e Ibarra.